Arhiepiscopia Tomisului a început să primească pomelnice prin PayPal.
Tehnologia ajunge să fie adoptată din ce în ce mai mult de Biserică. Arhiepiscopia Tomisului a anunțat în acest weekend că a devenit disponibilă trimiterea pomelnicelor prin PayPal.
"Puteți trimite pomelnice prin PAYPAL. În cadrul donației puteți include câteva nume pentru a fi pomenite la slujbe, în secțiunea "Add Note"", a transmis Arhiepiscopia Tomisului, pe Facebook.Pe linkul de PayPal, enoriașii pot dona orice sumă vor, dar sunt și opțiuni precum 5, 10 sau 50 de euro."Nu putem emite fără ajutorul ascultătorilor. "Frate ajutat de frate – cetate întărită" (Pilde 18:19)", este mesajul de pe platforma de tranzacționare a banilor, care face referire la Radio Dobrogea, deținut de Arhiepiscopie.